Марко Ганчев
Виенско колело

chitanka.info

Ох, залитам, я ме дръжте!

Сториха голямо зло,

че монтираха пред къщи

туй виенско колело.

Метнах се на колелото

и се писах за смелчак.

Не очаквах, че било то

толкова виенско чак.

Колелото е виенско

не от виене на свят —

смее ми се мъжко, женско, —

а от името на град!

Щом е тъй, пред нашта къща

за какво е то дошло?

Във Виена да се връща

туй виенско колело!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.